钦定古今图书集成/明伦汇编/氏族典/第324卷 > 《廖用贤尚友录》 > 应朝卿
## 钦定古今图书集成/明伦汇编/氏族典/第324卷 > 《廖用贤尚友录》 > 应朝卿

按《浙江通志》：“朝卿，字行叔，仙居人。万历己丑捷南宫，
授建安令，课最，调繁晋江。擢山西道监察御史，巡按
贵州，一以肃官邪、轸民瘼为事。转两淮巡盐，弊政湔
剔殆尽，商困少苏。复命巡按湖广，风裁益著。以母老
归省，为隙者所议，左迁永平道，升按察司廉使，寻卒。”